cyanic-selkie/wikianc huggingface dataset:
Lorry (restaurant)
Lorry er en tradisjonsrik restaurant beliggende i Parkveien 12 i Oslo. Den har vært i drift siden midten av 1870-tallet (1901 ifølge noen kilder ) og er særlig kjent for de mange kunstnerne som har besøkt stedet, og et sortiment på over hundre ølsorter. Serveringsstedet het en periode «Parkcafeen». Hjørnegården i tre etasjer ble tegnet av arkitekt Bernhard Steckmest og oppført i 1871. Ringnes Bryggeri kjøpte eiendommen i 1901 og begynte da med «West» Cafe & Restaurant. I 1940 skiftet den navn til «Lorry» etter at direktør Flatmoe hadde kjøpt bygget. Før 1900 var det vinutsalg i lokalet. Lorry ble lenge regnet som «brun», et sted som serverte øl og mat som mettet, til forskjell fra «hvite» restauranter som hadde hvite duker. Lokalet ble restaurert etter brann i 1998.
Roger Blomquist
Roger Blomquist var gift med Maria Magnusson (født 1966). Han døde i sitt hjem mandag morgen den 15. september 2014 etter en tids sykdom.
Seitaro Ichinohe
Seitaro Ichinohe (født 25. januar 1996) er en japansk skøyteløper.
Zuzana Hejnová
Zuzana Hejnová (født 19. desember 1986 i Liberec) er en tsjekkisk friidrettsutøver. Hun har spesialisert seg på øvelsene 100 meter hekk, 400 meter og 400 meter hekk. Som junior konkurrerte hun også i sjukamp. Hejnova ble verdensmester på 400 meter hekk under mesterskapet i Moskva 2013.
Karriere
Hun vant 400 meter hekk under junior-VM i friidrett 2003 i Sherbrooke, Canada med tiden 57,54. Året etter, i Grosseto, Italia, vant hun sølv med tiden 57,44. Vinner var russiske Ekaterina Kostetskaya, som vant med god margin på tiden 55,55 sekund.
I mars 2008 nådde hun ikke finalen på 400 meter under innendørs-VM, men vant bronse med det tsjekkiske stafettlaget på 4 x 400 meter.
Hejnová deltok på 400 meter hekk under OL i Beijing, og ble der nummer sju.
I 2011 vant hun 400 meter hekk under EM i friidrett for lag i Stockholm, på ny tsjekkisk rekord med tiden 53,87.
Erich Kempka
Erich Kempka (født 16. september 1910 i Oberhausen i Tyskland, død 24. januar 1975 i Freiberg am Neckar) var Adolf Hitlers personlige sjåfør fra 1936. Etter å ha meldt seg inn i NSDAP kom han inn i Leibstandarte-SS Adolf Hitler, hvor han avanserte til SS-Sturmbannführer. I tillegg til å være Hitlers sjåfør var han også transportoffiser ved førerhovedkvarteret. Kempka var med i Førerbunkeren i april og mai 1945, og en av de som brente Hitlers og Eva Brauns lik etter deres selvmord. Han var gjennom sin tilgang på transportavdelingens ressurser den som skaffet bensinen.
Bakgrunn og utdannelse
Kempka var sønn av en gruvearbeider som nedstammer fra Ruhrpolakker. Familien hadde i alt ti barn. Etter skolen fikk han læreplass som elektrotekniker, som han avsluttet som i 1928. Deretter arbeidet han til 31. mars 1930 som mekaniker ved DKW.
Hans Malmström
Hans Malmström, også kjent som Hasse Malmström, (født 9. juni 1921, død 18. oktober 1994) var en svensk fotballspiller. Malmström, som spilte i forsvar, spilte for Malmö FF fra 1942 til 1950, og for Helsingborgs IF fra 1950 til 1954.
Malmström spilte også landslagsfotball for Sverige, og står notert med tolv kamper og ingen scoringer.
Erich Kempka
Karriere i Det tredje rike
Den 1. april 1930 inntrådte han i både NSDAP og SS og arbeidet i første omgang som sjåfør for NSDAP-distrikt Essen. Den 29. februar 1932 gikk han over til Hitlers SS-ledsagerkommando og ble annensjåfør for Hitler som suppleant for Julius Schreck. Da Schreck døde i 1936, ble Kempka Hitlers faste sjåfør og styrte hans vognpark, som i tidens løp vokste til opp mot 40 kjøretøyer, og 60 sjåfører og mekanikere (1945). Kempka hadde til sist rang av Obersturmbannführer.
I oktober 1944 lot Kempka seg skille etter press fra Hitler og Martin Bormann. Hans hustru var blitt beskyldt for å ha arbeidet i moralsk tvilsomme foretak under ekteskapet. På grunn av karakteregenskapene og hennes løse munn hadde hun dessuten falt i unåde i Hitlers nærmeste omgangskrets. Skilsmissen ble arrangert av Bormann, og er dokumentert i hans brev til sin kone. Kempka leide en leilighet til henne på Kurfürstendamm og holdt forbindelsen med henne i livet. Selv bodde han i området ved det nye kanselliet, i en bygning i umiddelbar nærhet av vognparkens garasjer og verksteder. Bygningen lå i nærheten av inngangen til førerbunkeren.
Siden han var beskjeftiget i Hitlers umiddelbare nærhet, var Kempka til stede ved mange historiske begivenheter i denne perioden. Noen ganger var han til og med involvert, som ved fengslingen av Ernst Röhm.
I april 1945 var han en av de ansvarlige for brenningen av likene av Hitler og Eva Braun. Han hadde i oppgave å fremskaffe 200 liter bensin, men kunne bare oppdrive 160-180 liter. Medarbeiderne hans måtte tappe bensin fra kjøretøyer som allerede var skadet under kampene og ikke lenger kunne kjøres.
Etter krigen
I begynnelsen av mai 1945 klarte han å flykte fra Berlin til Berchtesgaden. Der ble han tatt til fange av amerikanske styrker 18. eller 20. juni 1945. Inntil 9. oktober 1947 var han internert i forskjellige leirer og var vitne under Nürnbergprosessen.
Deretter bodde han i München og senere i Freiberg am Neckar. I sine erindringer og under Nürnbergprosessen avla han vitneutsagn om å ha sett Martin Bormann bli drept av en eksploderende tysk stridsvogn.
Erindringer
I 1950 utkom Kempkas erindringer med tittelen: Ich habe Adolf Hitler verbrannt. I denne boken skildrer han i enkle ord sin tid som Hitlers sjåfør frem til de siste dagene i førerbunkeren. I den forbindelse beskriver han utførlig brenningen av ekteparet Hitler tidlig på ettermiddagen den 30. april 1945.
Fra 1970-årene til 1990-årene kom boken ut under en ny tittel Die letzten Tage mit Adolf Hitler i flere nye opplag i det NPD-nære Deutschen Verlagsgesellschaft. Bearbeidelsen av den opprinnelig knappe beskrivelsen av opplevelser var ved den høyreekstremistiske utgiveren Erich Kern. Dette medførte at boken vokste fra opprinnelig omkring 100 sider til 324 sider (3. opplag, 1991). Kern tilføyde mange kapitler som ikke har noen forbindelse til Kempkas opprinnelige erindringer. Kempka var således ikke kilde til to tredjedeler av verket, selv om boken ble ble solgt under hans navn.
Berndt Katter
Berndt Leopold Katter (født 15. oktober 1932 i Helsingfors, død 20. juli 2014 i Åbo ) var en finsk sportsutøver som deltok i de olympiske leker 1956 i Melbourne og 1960 i Roma.
Katter vant en olympisk bronsemedalje i moderne femkamp under Sommer-OL 1956 i Melbourne. Han var med på det finske laget som kom på tredjeplass i lagkonkurransen bak Ungarn og Sverige. De andre på laget var Olavi Mannonen og Väinö Korhonen.
Liten ekorn satt
«Liten ekorn satt» (opprinnelig «De smaa Egern») er en barnesang som skal være skrevet av Gustava Kielland i 1848 og gitt til barna av presten Brochmann i Lyngdal.
Den triste visa om ekornmoren som dør fra ungene sine, var veldig populær og mye sunget, og sto ofte i barnesangbøkene, om enn i forkortede versjoner. Teksten har opprinnelig 15 strofer, men allerede i strofe tre blir det lille ekornet «fortært med hud og hår» av en ørn. De tre ekornbarna står i fare med å sulte i hjel, men Gud hører deres bønn og sender en storm som velter furutreet opp i et nøttekratt. I dag er det vanligvis bare stofe to som blir sunget.
Teksten er skrevet av prestefrua Gustava Kielland (1800–1889), som også skrev «O, jul med din glede». Hun ga aldri ut noen egen samling med barneviser, men visa om ekornungene og nevnte julesang har vært trykket i blant annet lesebøker. Den originale håndskrevne utgaven av «Liden Ekhorn» fra 1848, har tittelen: «En ny, lystig Vise for Elisa, Mageten og Peter», som var barna til prestefruen Sara Brochmann.
I Norsk Billedbog for Børn, Ny Samling (1890) har Elling Holst trykt en versjon som han har fått nettopp av sokneprest Brochmann. Holst opplyser også at sangen skal være diktet til en melodi med tysk tekst, men andre mener at den er komponert av Sophie Hedvig Dedekam (1820 – 1884).
Tidligere har sangen også vært sunget i Danmark.
Teksten
1.Kom Elisa hit nu har moder tid, Jørgen tier still og jeg synge vil. Det kan nok gå an hvis kun Pettermann og den vesle Perla tie kan.
3.Akk men hør nu børn tenk så kom en ørn og fra himlens skyer ser det lille dyr. Lyst til kjøtt han får kloen i det slår, og fortærer det med hud og hår.
4.Nu var endt dens nød snar og lett dens død, men de arme små hvordan vil det gå. Hvem skal føde dem hvem skal pleie dem, i det tomme moderløse hjem.
5.Hvor ble moder av som oss nøtter ga, klynkede de små knapt de kunne gå. Mindre klatre ned fra det høye sted hen til nøttebusken nær derved.
7.Han som mildelig hører ravnens skrik styrer lyn og storm ser til liten orm, hører småbarns bønn, moders sukk i lønn han er liten ekorns nød en bønn.
8.Stormen kom med hast treets røtter brast, toppen segned kun i en nøttelund. Og de bange små ut av redet så nøtter tusenvis omkring dem stå.
9.Snart de vokste opp gjorde mangt et hopp, rask fra gren til gren alle tre som en. Hele høsten om, men da vinteren kom ny bekymring for de stakkars små.
10.Hvassa nordenvind for i skogen inn, lærte dem med fynd kjolen var for tynn. Sommerdrakten god står ei frost i mot vinterkulden isner deres blod.
11.Skreddere har ei de små ekorn nei heller intet gull til at kjøpe ull. Folk ei heller få titt at klede på de små ekorn som i skogen gå.
13.Gud du er så mild du oss høre vil, hjulpet før du har da vi sultne var, se vi fryse så gi oss arme små dog en dyktig vinterkjole på.
14.Han som mildelig hører ravnens skrik styret lyn og storm ser til liten orm, hører småbarns bønn moders sukk i lønn han bønnhører de små ekorns bønn.
15.Koldt det er men de kan av kulden le, hver en pels har fått som kan varme godt. Tykke brunlig grå sitter kjekt de små just som får med ulveskinnpelsen på.
Let ’Em In
«Let 'Em In» er den andre singlen fra Wings' album Wings at the Speed of Sound fra 1976. Paul McCartney skrev og sang den og den nådde tredjeplass i USA og andreplass i Storbritannia på hitlistene. I Canada lå sangen på tredjeplass i tre uker på poplistene og på førsteplass i tre uker på MOR-listene hos RPM Magazine.
Maren Reisner Falch Sverdrup
Maren Reisner Falch Sverdrup (født 30. januar 1865 i Gravvik i Nord-Trøndelag, død 25. november 1911 i Oslo) var en norsk kunstmaler, særlig kjent for sine portretter.
Hun gikk i malerlære i København i 1880-årene, trolig på den danske tegneskolen, og tok siden utdannelse ved Den Kongelige Tegneskole mellom 1887 og 1891. Der var hun elev av Eilif Peterssen og Harriet Backer. Hun debuterte på Høstutstillingen i 1894 og var representert på Verdensutstillingen i Paris i 1900.
PK maskingevær
PK (Пулемёт Калашникова, Puljemjot Kalasjnikova) er et russisk maskingevær fra 1960-tallet som har vært brukt i mange land. Maskingeværet benytter patrontypen 7.62×54 mmR matet med ammunisjonsbelter. En modernisert variant blir kalt PKM. I 1993 kom den tredje generasjonen av PK-maskingeværet, da kamret for den nye patrontypen 6×49 mm med navnet UMG.
Gnathonyx
Gnathonyx er en slekt av biller som hører til familien trebukker (Cerambycidae).
Utseende
Store (50-65 millimeter), avlange, mørkt rødbrune trebukker. Hodet er stort, kjevene noe forstørrede. Fasettøynene er forholdsvis små, antennene er så lange som halve kroppen eller kortere, ganske tynne. Pronotum er mer eller mindre rektangulært, uten sagtakking langs sidekanten, men for- og bakhjørnene kan stikke ut. Dekkvingene er lange og parallellsidige med stumpvinklede "skuldre".
Utbredelse
Slekten er endemisk for Ny-Guinea.
Samir Handanovič
Samir Handanovič (født 14. juli 1984) er en slovensk fotballspiller som fra den 30. juni 2023 er klubbløs.
Handanovič startet sin karriere som fotballspiller hos klubben NK Domžale. Han signerte en kontrakt med klubben Udinese sommeren 2004. Han ble lånt ut til laget Treviso sommeren 2005, men i januar 2006, ble han byttet ut med Matteo Sereni til den italienske klubben Lazio.
Hans eldre fetter Jasmin Handanovič spilte for klubben FC Koper før han ble flyttet over til AC Mantova i 2007. De spiller begge på internasjonalt nivå som keepere for det slovenske landslaget.
Freenode
Freenode (stilisert som freenode, tidligere kjent som Open Projects Network) er et IRC-nettverk og organisasjon som tidligere tilbød tjenester for diskusjon tilknyttet utvikling av åpen kildekode-prosjekter, ideelle organisasjoner og andre relaterte prosjekter. I 1998 hadde nettverket omtrent 200 brukere og mindre enn 20 kanaler, men i det siste har det vokst enormt. I dag har de over 80,000 brukere og 40,000 kanaler.
Overtakelse og brukernedgang
19. mai 2021 gjennomgikk Freenode det enkelte av de ansatte har beskrevet som en «fiendtlig overtakelse» utført av den koreansk-amerikanske gründeren Andrew Lee, og minst 14 av dem forlot prosjektet. Mange av organisasjonene som da benyttet Freenode, deriblant Arch Linux, CentOS, FreeBSD, Free Software Foundation Europe, Gentoo, KDE, LineageOS, Slackware, Ubuntu og Wikimedia Foundation, flyttet etter kort tid til Libera.Chat, et IRC-nettverk utviklet av tidligere Freenode-ansatte. Andre, som Haiku og Alpine Linux, flyttet til nettverket Open and Free Technology Community (OFTC).
Edderkoppen (film)
Edderkoppen (originaltittel: Die Spinnen) er en tysk eventyr-stumfilm i to deler (fra 1919 og 1920) regissert av Fritz Lang. Hovedrollene spilles av Lil Dagover og Carl de Vogt.
Første film hadde undertittelen Den gyldne sjø (Der goldene See) og andre del undertittelen Brillantskibet (Das Brillantenschiff). Ytterligere to filmer var planlagt, men aldri realisert.
Handling
I San Francisco kunngjør den kjente sportsmannen og eventyreren Kay Hoog at han har funnet en flaskepost som inneholder et kart tegnet av en professor fra Harvard University som har forsvunnet. Kartet viser veien til en tapt inka-sivilisasjon som inneholder en gigantisk skatt. Hoog starter en ekspedisjon for å finne skatten. Men det kriminelle syndikatet "Die Spinnen" sender ut sin egen ekspedisjon, ledet av den vakre, men farlige Lio Sha. Ved Golden Lake redder Hoog en inka-prestinne kalt Naela, og blir raskt forelsket i henne. Han tar henne med seg hjem til San Francisco.
Men Naela blir drept, og det er Lio Sha som står bak drapet. Kay Hoog sverger hevn. Deretter begynner jakten på en Buddha-formet diamant som har spesielle krefter. Hvis denne diamanten blir båret av en prinsesse, vil eieren få kontrollen over hele Asia. I San Francisco oppdager Hoog en skjult by under Chinatown, men han blir oppdaget og tatt til fange. Til slutt bringer jakten dem til England, hvor Ellen, datter av diamant-eier Terry, blir kidnappet fordi de kriminelle mistenker henne for å være i besittelse av diamanten.
Tamil-saken
Tamil-saken var en politisk skandale og straffesak for Rigsretten i Danmark som handlet om familiegjenforeninger for tamilske flyktninger fra det borgerkrigsherjede Sri Lanka. Saken fikk den konservativt ledede regjeringen til å gå av etter en granskningsrapport av Mogens Hornslet i januar 1993. 11. juni 1993 ble en riksrettssak mot daværende justisminister Erik Ninn-Hansen innledet gjennom en beslutning av Folketinget.
Saken begynte i 1987 da mulighetene for å holde igjen på antallet av familiegjenforeninger for tamilske flyktninger ble diskutert på et ministermøte. Et par måneder etter ministermøtet presenterte Ninn-Hansen en plan om blant annet repatriering, som regjeringens flyktningeutvalg var positiv til. Denne planen ble dog aldri realisert, Ninn-Hansen gav umiddelbart etter muntlig ordre om å berostille behandlingen av saker om familiegjenforening med tamilske flyktninger, på tross av rettskravet om familiegjenforening.
Lamar County (Mississippi)
Lamar County er et fylke i den amerikanske delstaten Mississippi. Administrasjonssenteret ligger i Purvis.
Justisminister
Justisministeren leder et justisdepartement eller tilsvarende og blir bistått av en tjenestemann som vanligvis er politiskt ansatt og som i mange land har tittelen statssekretær. I noen anglo-saksiske land blir justisministeren kalt Attorney General slik som i USA, Australia og Canada, mens i for eksempel Storbritannia er justisministeren en høytstående juridisk embedsmann og kronjurist.
Justisminister er gjerne en prestisjefylt ministerpost i regjeringen og i USA er posten nummer sju i suksesjonsordningen for presidenten. Innenfor rammen av den Europeiske unionens råd (ministerrådet) møtes justisministrene i Rådet for justis og innenriksspørsmål.
Samson
Samson kan referere til:
Fylkesvei 419
Fylkesvei 419 (Fv419) går mellom Holtet og Øyna på Tromøy i Arendal kommune.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Strekningen ble fastlagt 2019, og består av den tidligere fylkesvei 193 (Aust-Agder) og en delstrekning av fylkesvei 409. Bare strekningen mellom Holtet og Kongshavn er primær fylkesvei.
Egil Kraggerud
Egil Kraggerud (født 7. juli 1939 i Aurskog-Høland) er en norsk filolog og professor.
Etter examen artium fra latinlinjen ved Oslo katedralskole i 1957 studerte han klassisk filologi under Leiv Amundsen og Henning Mørland ved Universitetet i Oslo. Etter hovedfag i 1963 ble det gresk og i 1968 en doktorgrad på avhandlingen Aeneisstudien.
Han var professor i samme fag og ved samme sted fra 1969 til han gikk av i 2002. Han var redaktør for Symbolae Osloenses 1972–94. Han mottok Fridtjof Nansens belønning for fremragende forskning 2018.
Familie
Egil er sønn av tannlege John Kraggerud (1903–91) og lærer Borghild Johanne Westeren (1904–88), og giftet seg i 1963 med lektor Ellen Beate Sinding-Larsen (født 1939), som er datter av journalist Henning Sinding-Larsen. Egil og (Ellen) Beate er foreldre til fiolinistene Alf Richard Kraggerud og Henning Kraggerud.
Ingjald
Ingjald er et norsk og svensk mannsnavn med norrøn opprinnelse.
Etymologi
Ingjald er en nyere norsk og svensk form av norrøne Ingjaldr, som har to opprinnelser. Det er:
Utbredelse
Ingialdr er kjent brukt i 25 runeinnskrifter fra vikingtiden, så navnet var antakelig utbredt i Norden på den tiden.
Ingjald er i dag et sjeldent navn. Det er mest utbredt på Island, i formen Ingjaldur.
Kjente personer med navnet
Personene i listen er ordnet kronologisk etter fødselsår.
Lauderdale County (Mississippi)
Lauderdale County er et fylke i den amerikanske delstaten Mississippi.
Surrib
Surrib er en egnsrett fra Sønderjylland i Danmark.
Adrian Wielgat
Adrian Wielgat (født 10. februar 1993) er en polsk skøyteløper.
Han representerte Polen under Vinter-OL 2018 i Pyeongchang, hvor hans beste resultat var nummer 22 på 5000 meter.
Arne Askildsen (1898–1982)
Arne Askildsen (født 25. august 1898 i Kristiansand, død 12. juli 1982) var en norsk lensmann og politiker (KrF). Han satt seks perioder i Mandal kommunestyre, og var også innvalgt på Stortinget for Vest-Agder 1954–1957.
Askildsen var lensmann i Halse, Hartmark og Mandal by fra 1928 til 1968. Han satt i kommunestyret fra 1936 til 1940, 1945 til 1947 og 1951 til 1963. Askildsen fikk også én periode som folkevalgt på Stortinget, der han satt i Justiskomiteen. Han var også i mange år aktiv i Norsk Luthersk Misjonssamband, blant annet som medlem i hovedstyret 1939–1955 og 1958–1964.
Askildsen ble ridder av Finlands hvite roses orden i 1937. Han var far til forfatteren Kjell Askildsen.
Gjødselmygg
Gjødselmygg (Scatopsidae) er en familie av små, kraftig bygde mygg. De fleste er mørke på farge. 32 arter har så langt blitt registrert fra Norge.
Utseende
Alle gjødselmygg er små insekter, ingen overstiger 4 mm i lengde. De fleste artene er svarte eller mørkebrune, lite hårete og glinsende.
Larvene er spoleformede, noe flattrykte, uten bein, men med en tydelig hodekapsel. De lever av råtnende materiale av ulike typer, noen også i gjødsel.
Levevis
Larvene utvikler seg i råtnende, organisk materiale på landjorda, særlig i møkk. Fordi de er så små, blir disse myggene ofte oversett, tross i at noen arter er ganske vanlige. Av og til kan de forekomme i store mengder. Scatopse notata er ofte meget tallrik rundt utedoer, gjøselkjellere og lignende. Noen arter, for eksempel Apiloscatopse subgracilis, kan påtreffes i store mengder på blomster av skjermplanter.
Get Back
«Get Back» er en sang av The Beatles, skrevet hovedsakelig av Paul McCartney, men er som sedvanlig kreditert Lennon/McCartney. Sangen ble først utgitt som singel den 11. april 1969 og da kreditert til «The Beatles med Billy Preston», Den ble senere utgitt som siste spor på albumet Let It Be (1970), som var gruppens siste album utgitt før de formelt ble oppløst. Singelen nådde førsteplass i Storbritannia, USA og Canada, Australia, Frankrike, Vest-Tyskland og Mexico. Det var den eneste singelen fra The Beatles hvor en annen musiker, her Preston, ble kreditert, skjønt Tony Sheridan hadde delt presentasjon med The Beatles på hans egen singel «My Bonnie» da den ble utgitt i Storbritannia i 1962 (og på nytt igjen i 1964).
«Get Back» var den første singelen fra The Beatles som ble gjort i sann stereo i USA. I Storbritannia forble gruppens singler i mono inntil den påfølgende utgivelsen, «The Ballad of John and Yoko».
Musikalsk utvikling
«Get Back» er uvanlig i The Beatles’ kanon ved at bortimot hvert eneste øyeblikk i sangens tilblivelse har blitt dokumentert; fra det første, improviserte riff et til innspillingen var ferdig mikset. Mye av denne dokumentasjonen består av ulovlige (men lett tilgjengelige) piratopptak, og er redegjort for i boken Get Back: The Unauthorized Chronicle of The Beatles' Let It Be Disaster av Doug Sulpy & Ray Schweighardt.
Heinrich Pilger
Heinrich Pilger (født 24. januar 1899 i Köln; død 23. januar 1993 samme sted) var en tysk maler og medlem av Köln-baserte Gruppe Progressive Künstler tidlig på 1920-tallet, som Heinrich Hoerle, Anton Räderscheidt og Franz Wilhelm Seiwert hadde dannet. I denne sirkelen han møtte den tyske fotografen August Sander, som portretterte ham i 1924.
Get Back
Musikalsk utvikling
Sangens melodi vokste ut av en ustrukturert jamming den 7. januar 1969 i løpet av øvingssesjoner ved Twickenham Studios. I løpet av de neste minuttene introduserte McCartney en del tekster, omarbeidet strofen «Get back to the place you should be» fra George Harrisons sang «Sour Milk Sea» til «Get back to where you once belonged.» McCartney hadde spilt bass på Jackie Lomax’ innspilling av den sistnevnte sangen noen få måneder tidligere. Til markedsføringsmateriellet som skulle promotere singelen «Get Back» skrev McCartney: «Vi satt i studioet og den kom fra løse luften... vi begynte å skrive ord der og da... da vi gjorde den ferdig, spilte vi den inn ved Apple Studios og gjorde den til en sang (med en melodilinje) som en berg-og-dal-bane.»
Heinrich Pilger
På begynnelsen av 1930-tallet flyttet Pilger til Paris. Her hadde han kontakt med tidens litterære scene. I begynnelsen av andre verdenskrig, flyktet han videre til Marokko. Det startet han i 1951 å arbeide på sin første billedvev.
I 1961 vendte han tilbake til Köln, der han levde og arbeidet tilbaketrukket frem til sin død i 1993. I denne sene fasen skapte han et stort antall små og mellomstore oljemalerier, pennetegninger, og gobeliner.
Get Back
Musikalsk utvikling
Den utgitte versjonen av sangen består av to vers, med en introduksjon, en avslutning og flere refrenger. Det første verset handler om en mann som heter JoJo som forlater sitt hjem i Tucson, Arizona, for noe «California grass». (McCartneys kommende hustru Linda hadde gått på Universitetet i Arizona i Tucson). Det andre verset er om en seksuelt tvetydig figur som heter «Loretta Martin», og som «thought she was a woman, but she was another man.» Singelversjonen hadde en avsluttende del som oppfordret også Loretta til å dra tilbake, «get back», til der hun hørte hjemme.
Heinrich Pilger
Pilger var hele tiden lojal til stilen konstruktivisme, som han håndverksmessig behersket mesterlig.
Get Back
Musikalsk utvikling
The Beatles lekte seg ofte med sangtekstene når de var i studio for å spille inn sanger, og dette gjelder også Lennons introduksjon av Get Back på albumet Let It Be: «Sweet Loretta Fart, she thought she was a cleaner, but she was a frying pan». På albumet som inneholder sangen sier John Lennon : «I'd like to say thank you on behalf of the group and ourselves, and I hope we passed the audition» (norsk: «Jeg vil gjerne få takke på vegne av gruppen og oss selv, og jeg håper vi bestod prøvespillingen»).
Heinrich Pilger
De fleste verkene av Heinrich Pilger er enten tapt eller i privat eie. Noen få arbeider befinner seg i dag i museer, for eksempel Wallraf-Richartz-museet i Köln, og i den grafiske samlingen til Museum Folkwang i Essen, Tyskland.
Bergens Arbeiderforening
Bergens Arbeiderforening ble stiftet i 1850 av generalkonsul Prahl. Han fikk en av sine ansatte, Johannes Borge, interessert i «arbeidersaken», og i mars 1850 tegnet 18-20 arbeidere medlemskap. I midten av 1860-årene var medlemstallet oppe i 1.600. Foreningen var «borgerlig», og arbeidere satt ikke i styret. Bergens Arbeiderforening avviste kategorisk samarbeid med Thranitterbevegelsen som var stiftet på Østlandet. Foreningen ble et forbilde for Eilert Sundts stiftelse av det «borgerlige» Christiania Arbeidersamfund i 1864.
Bergens Arbeiderforenings formål var «at befordre Flid, Orden, Sparsommelighed og Velvære blandt dens Medlemmer og at bistaa hverandre i Sygdommens og Nødens sørgelige dage; i første Tilfælde ved Understøttelse, i sidste ved Laan.» En av betjentene i foreningen var Knud Olai Rasmussen, faren til senere partistifter Christian Holtermann Knudsen. Medlemmene fikk fri lege og medisin, sykekasse og begravelseskasse. To aldershjem ble også reist av foreningen på 1860-tallet, eget forsamlingshus, og et bibliotek.
Bergens Arbeiderforening ble aldri knyttet til den politiske arbeiderbevegelsen eller Arbeiderpartiet, slik samfunnet i Oslo senere ble, og den har fortsatt sitt sosiale og humanitære arbeid under navnet Foreningen Forum.
10. ABC-vernregiment
10. ABC-vernregiment (russisk 10-й отдельный полк РХБЗ) er et ABC-vernregiment i 41. kombinerte armé i den russiske hæren. Regimentet er forlagt til Toptsjikha i Altaj kraj.
Vitenskapsåret 1900
Vitenskapsåret 1900 er en oversikt over hendelser, prisvinnere, fødte og avdøde personer med tilknytning til vitenskap i 1900.
SME
SME kan vise til:
Magnus (TV-serie)
Magnus er en norsk komi- og kriminalserie på seks epsioder som gikk på NRK1 i 2019. Serien handler om den klossete og bisarre politietterforskeren «Magnus» som blir satt på en forsvinningssak med et overnaturlig snitt.
Magnus er regissert av Geir Henning Hopland og Vidar Magnussen, sistnevnte spiller også hovedrollen i serien. Andre skuespillere som er med i serien er Kristoffer Olsen, Annette Larsen og Preben Hodneland.
Serien vant fagprisen beste lyddesign (Megaphon: Erling Rein og Petter Clausen) under Gullruten 2019. Den var i tillegg nominert i klassene beste humorprogram, beste grafisk design/VFX (Lars Peder Sørli, Øyvind Veberg, Reid Per Fiskerstrand, Alexander Nicolai Olsen), beste kostyme (Christina Lovery), beste sminke (Janne Røhmen og Jim Udenberg) og beste originalmusikk (Gaute Tønder).
Handling
I et landlig, snødekt område av Norge blir en ung kvinne oppdaget død på hotell-rommet hennes. Kameraten hennes, en berømt skuespiller, har også forsvunnet. Magnus Undredal, fra det lokale politiet, får oppdraget om å løse saken.
I all hemmelighet er Magnus imidlertid en geni, og en veldig oppfinnsom politimann, som gradvis oppdager at denne saken var forankret i norrøn mytologi. Men etter hvert dukker det plutselig opp en rekke mystiske mytiske skapninger i dette vinterlige landskapet.
27. serierunde i Eliteserien 2022
27. serierunde i Eliteserien i fotball for menn 2022 startet lørdag 22. oktober kl. 18:00 med to kamper og avsluttet søndag 23. oktober kl. 19:00 med oppgjøret mellom og  på Aker Stadion i Molde.
Kampfakta
<div id="HamKam v Strømsgodset"> <div id="Odd v Vålerenga"> <div id="Bodø/Glimt v Kristiansund"> <div id="Haugesund v Lillestrøm"> <div id="Sarpsborg 08 v Tromsø">
Stridsklev kirke
Stridsklev kirke er en arbeidskirke i Porsgrunn kommune, Vestfold og Telemark fylke, innviet den 3. desember 2000.
Kirken er tegnet av arkitektfirmaet Børve og Borchsenius ved Kåre Kverndokk. Hovedentreprisen var ved Buer Entreprenør, og Sønke Mahler sto for kunstnerisk utsmykning. Orgelet (2011) kommer fra det nederlandske firmaet Reil.
I likhet med Herøya kirke tilhører denne kirken Klevstrand sogn. Det er ikke kirkegård på stedet.
Qassimiut
Qassimiut (gammel stavemåte: Qagssimiut) den nordligste bygda i Qaqortoq kommune, sydvest på Grønland.
Kommunen har i tillegg to andre bygder, Eqalugaarsuit og Saarloq. Hovedbyen i kommunen er Qaqortoq.
Bygda ble opprettet i 1835 som en handelsstasjon, og har i dag ca. 54 innbyggere. Folkeskolen heter Atuarfik Qassimiut. Det er en kjøpmannsbutikk her, og et produksjonsanlegg for både fisk og kjøtt. Dette gir mulighet for helårsdrift, som gir en stabil arbeidsplass. Det er foretatt mange arkeologiske utgravinger her, og mange av bygningene her er fredet.
Veiene her er gruslagt, og det finnes helistop her. Det er ingen biler i bygda. De har både telefon og internettforbindelse.
GQ
GQ (tidligere Gentlemen's Quarterly) er et amerikansk månedlig tidsskrift som i hovedsak skriver om mote, stil og kultur for menn, gjennom artikler om mat, filmer, trening, sex, musikk, reise, sport, forbrukerelektronikk og bøker.
Bil (magasin)
Bil er Norges første og største uavhengige bilblad. Det ble etablert i 1975. Det er et forbrukerblad om bil som distribueres hovedsakelig til abonnenter. Det inneholder biltester, prøvekjøringer, info om nye bilmodeller, bilsport, forbrukerartikler og spesielle reportasjer.
Bladet Bil utgis av Bilforlaget, som også utgir fagbladene MotorBransjen, YrkesBil, nyhetstjenesten BilNytt.no og bilportalen www.BilNorge.no (med bruktbiler, nye biler, biltester og bilnyheter).
Opplag
Bekreftede netto opplagstall fra Mediebedriftenes Landsforening:
Jammerbugt FC
Jammerbugt FC, er et dansk fotballag fra Pandrup i Jammerbugt kommune, som spiller i 2. divisjon.
Historie
Blokhus FC er formet som en elite oppgradere programmet for Jetsmark Idrætsforening. Overbygg trådte i kraft 1. juli 2008. Klubben flyttet i juni 2011 op i 1. divisjon for første gang i klubbens historie.
Blokhus FC spiller sine hjemmekamper på Jetsmark Stadion. Deres draktfarger er lyseblå trøye, svarte bukser og svart strømper.
Dumrianhatt
En dumrianhatt er et latterlig hodeplagg, ofte i form av en konisk papirhatt, som brukes for å straffe og ydmyke skoleelever som har gjort feil.
Bakgrunn og utbredelse
Dumrianhatter ble tidligere benyttet i flere land som skamstraff i de lavere skoleklassene. Den eleven som hadde begått en overtredelse eller feil, ble beordret av læreren til å ta på seg hatten og dermed bli skjemt ut foran klassekameratene sine. Eleven måtte ofte også stå en stund i skammekroken i klasserommet, gjerne med ryggen mot resten av barna.
De vanligste metodene for å straffe små barn som ifølge den voksne oppfører seg umulig, er å skjenne og klage på barnet, frata det rettigheter eller ting, stenge det inne eller slå. Voksne kan også gjøre narr av barnet når andre hører på. Dumrianhatten er derfor ikke bare et pedagogisk verktøy, men en mobbemetode som (kortvarig og forbigående) skal merke og stigmatisere elever som ikke klarer skoleoppgavene, ikke har gjort leksene eller på annet måte har oppført seg feil.
Spisse dumrianhatter er også kjent fra for eksempel Kina. Der kunne unge rødegardister under kulturrevolusjonen på 1960-tallet vanære «kontrarevolusjonære» fanger offentlig ved å sette dumrianhatter på dem, male kryss i ansiktene deres, skamklippe håret og annet.
Kremmerhusformede dumrianhatter blir på svensk kalt dumstrut, på dansk dosmerhat («lathanshatt») og engelsk dunce cap. Dumrianhatt kalles bonnet d'âne («esellue») på fransk.
Capiroter og narreluer
Dumrianhatten er nesten identisk med capiroten. Det er en spiss, kjegleformet hatt som den spanske inkvisisjonen brukte som skamstraff for kjettere og andre fram til inn på 1800-tallet. Også flagellanter, katolske selvpiskere, iførte seg et slikt hodeplagg for å understreke sin selvpålagte botsgjerning og religiøse soning. Capiroter inngår fortsatt som del av en seremoniell bots- og ordensdrakt som visse lavkirkelige brorskap bærer under langfredagsmarkeringene i blant annet Spania. Disse minner for øvrig svært om spøkelsesaktige «Ku Klux Klan-hetter» selv om sammenhengen mellom hodeplaggene er uklar.
Dumrianhatten har også fellestrekk med middelalderens komiske narreluer med utstående struter og eselører som tegn på dumskap. Også en type jødehatter som den katolske kirken påbød i visse deler av Europa i middelalderen, skilte seg ut med en avvikende spiss som et tydelig signal til omgivelsene.
Andre spisse hodeplagg
Flere spisse eller koniske hatter og luer kan likne på dumrianhatten, men har hatt annen betydning i kulturhistorien. Av liknende hodeplagg kan nevnes toppluer som nisseluer og nattluer, frygisk lue og pileus fra oldtida, breie biskopluer og mitraformede grenaderluer. Fra middelalderen er struthette med haleliknende spiss og narreluer kjent. Fra samme periode er også hennin, en konisk kvinnehatt. I populærkulturen er også trollmann- og heksehatter karakteristisk spisse, og ikke minst ulike varianter av den utbredte østasiatiske rishatten. Også basjlik, en kaukasisk hettelue, og Den røde armés hjelminspirerte uniformslue budjonovka har spiss topp. Det samme gjelder en rekke krigerhjelmer.
Kunstgress
Kunstgress er et underlag for blant annet sportutøvelse. Det vanligste er på fotballbaner og landhockeybaner, men kunstgress forekommer stadig oftere også på golfbaner, tennisbaner og andre anlegninger som hager, altaner, terrasser, lekeplasser med mer.
Forurensningskilde
Kunstgressbaner er den nest største kilden til spredning av mikroplast til naturen. I juli 2019 rapporterte norske medier at EU av miljøhensyn ville forby kunstgress fra 2022. Like etter opplyste de samme mediene at EU hadde gått ut og erklært at unionen ikke hadde vedtatt noe slikt forbud.
Kokosnøttfiber og kork brukes som alternativ til gummigranulat.
Norge
Den første fotballbanen i Norge som fikk kunstgressdekke var Harstad stadion, offisielt åpnet 15. oktober 1977.
Gendun Drup
Gedrun Drub (født 1391, død 15. januar 1475) regnes som den første Dalai Lama
Gedrun Drub ble født som 'Pema Dorje i en enkel nomadisk familie og skulle opprinnelig bli gjeter. I syvårsalderen ble han imidlertid sendt til klosteret Nartang. Blant hans lærere der var gelugpa-tradisjonens grunnlegger, Je Tsongkhapa.
Gedrun Drub utviklet seg med årene til en av sin tids og religions mest framstående lærde. Han forfattet en rekke tekster om religiøse og filosofiske emner, i flere tilfeller i form av episke dikt. I 1447 grunnla han klosteret Trashilhünpo.
Først drøye hundre år etter sin død, da tittelen dalai lama var etablert i 1578, kom Gedrun Drub til posthumt å bli regnet som dennes første reinkarnasjon.
Odd Gulbrandsen
Odd Gulbrandsen (født 11. mars 1953) er en tidligere fotballspiller som spilte ving. Gulbrandsen spilte 12 kamper for Rosenborg i 1. Divisjon i 1970 og 1971, samt to kamper i Serievinnercupen.
Volkswagen T-Roc
Volkswagen T-Roc (2017–) er en kompakt SUV fra tyske Volkswagen.
Den bygges i Palmela i Portugal, et par mil utenfor Lisboa og er litt mindre enn Volkswagen Tiguan, litt større enn Volkswagen Golf Alltrack. Bilen er tegnet av Klaus Bischoff (1961–). Den produseres med fram- eller firehjulsdrift, og med bensin- eller dieselmotor. Billigste kostet omkring 300 000 kroner i Norge (2018).
Stigbøyle (rideutstyr)
Stigbøyle er en ring med flat bunn, som vanligvis henger på hver side av salen for å skape et sted å hvile foten på for rytteren til hest eller, sjeldnere, andre dyr. Den forbedret radikalt rytterens evne til å kontrollere hesten, og gjorde dette dyret til et brukbart verktøy i kommunikasjon, transport og krigføring. Den er regnet som ett av de grunnleggende verktøyene som ble brukt til å skape og utbre moderne sivilisasjon. Noen mener at den er like viktig som hjulet eller trykkeriet.
Historie
Stigbøylen ble oppfunnet sent i historien, med tanke på at hester ble brukt til ridning (uten sal) og for å trekke vogner eller stridsvogner siden det fjerde årtusenet f.Kr. Stigbøylen ble antagelig oppfunnet i det nordlige Kina i det 1. århundre, selv om en enkel løkke som rytteren kunne plassere sin stortå allerede ble sett i India enten innen det 4.århundret f.Kr. (Desmond Morris, Horse Watching 1998), eller det 2.århundret f.Kr.
Stigbøylene nådde Sverige i det 6.århundret, som førte til etableringen av degnene under den svenske Vendel-perioden. Fra denne perioden har det blitt funnet rike graver av eliteryttere, som hadde stigbøyler. Viktigheten av hesten i denne perioden viser seg i de senere nordiske sagaene, hvor den svenske kongen Adils i det 6.århundret sies å ha vært en stor hesteelsker og hadde de beste hestene på den tiden. Interessant nok beskriver alle gjenfortellinger om denne kongens krigføring ham kjempende til hest, selv om de senere vikingene sjelden eller aldri gjorde det.
Fordeler med stigbøyler
I bruken av hest i krig, var stigbøylen det tredje revolusjonerende steget, etter stridsvognen og rytteren. Stigbøylene forandret de grunnleggende taktikkene av krigføring med ryttere og gjorde kavaleri viktigere. Spent mot stigbøylen kunne en ridder gi slag med en lanse som involverte den fulle tyngden og bevegelsen av hest og rytter. Karl den store beordret, som en reaksjon på et plutselig og nødvendig behov for kavaleri, sine fattigere vasaller å skrape sammen deres ressurser og skaffe en bevæpnet ridder til hest.
Lynn White Jr., i Medieval Technology and Social Change (1966) foreslo at fremveksten av føydalsamfunnet i middelalderen satt på spissen oppstod som følge av bruken av stigbøyler: «Få oppfinnelser har vært så enkle som stigbøylen, men få har hatt så omfattende innflytelse på historien. Det som trengtes for den nye formen for krigføring som den gjorde mulig, fant sin uttrykkning i en ny form for vestlig europeisk samfunn som var dominert av et aristokrati av krigere som eide land slik at de kunne kjempe på en ny og svært spesialisert måte.»
Typer stigbøyler
En kort stigbøyle krever at rytteren holder knærne bøyde. Dette plasserer dem over hestens skuldre, som er en mer komfortabel posisjon for dyrene og fører til større fart. Jockeyer bruker denne typen. Rytterne i Sentral-Asia, som mongolene, brukte også denne type stigbøyler da den tillot dem å reise seg opp. Stående på hesten kunne de skyte piler fra større høyde, de kunne lettere snu og skyte bakover, og de kunne sikte bedre takket være bedre dempning av ristelsene fra hestens gang/galopp.
Muhammad Ali (andre betydninger)
Muhammad Ali er navnet til flere personer:
Giuseppe Schirò Di Maggio
Giuseppe Schirò Di Maggio (arbërëshealbansk Zef Skiro Di Maxhio, født 11. januar 1944) er en arbëreshëpoet og dramatiker fra Piana degli Albanesi på Sicilia.
Toptsjikha
Toptsjikha er en jernbanestasjon og landsby i Altaj kraj i Russland. Landsbyen huser blant annet 10. ABC-vernregiment.
Glykosid
Glykosider er stoffer med to distinkte kjemiske deler, den ene er en sukkerart og den andre er en annen type organisk forbindelse. Sukkerarten kalles glykon og den andre delen kalles aglykon og kan være en alkaloid, en terpen, en fettsyre eller en annen substansgruppe utenom sukkerarter. Delene er sammenbundet med en glykosidbinding.
Planter inneholder mange ulike glykosider. Flavonglykosider og antocyaniner gir blomster og frukt gule, røde, blå og fiolette farger. Mange glykosider er giftige og beskytter planten mot beiting. Blant undergruppene av glykosider har man eksempelvis saponiner.
Visse glykosider i stevia brukes i dag til å framstille søtningsmiddel (stevioglykosider).
18. serierunde i Tippeligaen 2011
18. serierunde i Tippeligaen 2011 ble det spilt to kamper på lørdag 30. juli og seks kamper på søndag 31. juli. Runden begynte klokken 18:00 med kampen mellom Molde og Vålerenga, og ble avsluttet på søndag med hovedkampen mellom Tromsø og Aalesund på Alfheim stadion klokken 20:00.
Grunnkretser i Trøndelag
Grunnkretser i Trøndelag er liste over grunnkretser i kommuner i Trøndelag.
William Andre
William Jules Andre (født 23. august 1931), amerikansk sportsutøver som deltok i de olympiske leker 1956 i Melbourne. Andre vant en olympisk sølvmedalje i moderne femkamp under Sommer-OL 1956 i Melbourne. Han var med på det amerikanske laget som kom på andreplass i lagkonkurransen bak Ungarn. De andre på laget var George Lambert og Jack Daniels. Andre kom på sjuende plass i den individuelle konkurransen.
Lazaros Khristodoulopoulos
Lazaros Khristodoulopoulos (gresk: Λάζαρος Χριστοδουλόπουλος; født 19. desember 1986) er en gresk fotballspiller som spiller for Atromitos FC.
Khristodoulopoulos regnes som en av de mest lovende unge fotballspillerne fra Hellas. Han er en av medlemmene av. Hans største styrke blir regnet for å være hans teknikk, fart og akselerasjon med ballen. Lazaros startet sin karriere som fotballspiller da han ble plukket opp av en talentspeider for klubben Omonoia Sindos i ung alder, og deretter spilte han for klubben Neapoli. Han ble hentet til klubben PAOK i 2004 før han skiftet til Panathinaikos i 2008.
Etter å ha spilt en imponerende sesong ble han kalt inn til det greske landslaget for første gang den 1. februar 2008 og gjorde sin fotball-debut i deres seier over 4 dager senere den 5. februar 2008.
Christian Overby
Christian Overby (født 23. august 1985) er en dansk fotballspiller som spiller på midtbanen for FC Hjørring i den danske 1. divisjon. Han har tidligere spilt for Viborg FF i Superligaen.
Michael Shanks
Michael Shanks er navnet til flere personer:
Musene
Musene (gammelgresk: αἱ μοῦσαι, hai moũsai; moderne gresk: οι μούσες, i moúses; kanskje fra avlyd i det urindoeuropeiske rotordet *men-, «tenke») er i henhold til gresk mytologi gudinner som inspirerer skapelsen av de skjønne kunstarter, sangen og dansen, litteraturen og visuelle kunstarter. De er betraktet som kilden til kunnskap, relatert muntlig i århundrer i oldtidens kultur, som var innholdet i poetisk lyrikk og myter. Å tilskrive en muse er i dag en moderne forestilling ved å komplimentere og rose virkelige kvinner som enten inspirerer eller er inspirasjonen i seg selv for skaperevner eller skapt frambringelse. I gresk mytologi var musene døtre av Zevs og Mnemosyne (gudinne for minnet).
Musene, personifiseringene av kunnskap og kunstartene, særlig litteratur, dans og musikk. Tidvis er de referert til som vannymfer, knyttet til kildene i fjellet Helikon og i Pieria. I henhold til geografen Pausanias som skrev på 100-tallet e.Kr., var det opprinnelig tre muser, dyrket ved Helikon i Boiotia. I senere tradisjoner ble det anerkjent fire muser: Thelxinoë, Aoide, Arche, og Meletē, som det ble sagt var døtre av Zeus og Plusia, eller av Uranos. I renessansen og i nyklassisk kunst bidro utbredelse av emblembøker som eksempelvis Cesare Ripas Iconologia (1593 og mange senere utgivelser) til å standardisere oppfatningen og beskrivelsene av musene i skulptur og maleri.
Musene var både legemliggjøringen og beskyttere av framført metrisk tale: mousike (derav det norsk begrepet musikk) var bare «en av musenes kunstarter». Andre la senere til vitenskap, geografi, matematikk, filosofi og særlig kunst, drama, og inspirasjon. En del forfattere, som Homer, påkalte musene når de skrev poesi, hymner eller episk historie. Påkallelsen skjedde vanligvis i begynnelsen av diktet for hjelp eller for inspirasjon, eller ganske enkelt inviterte musen til å synge gjennom forfatteren. Første tekstlinje i Odysseen begynner slik:
Opprinnelse
Tre muser i oldtiden ble også rapportert i Plutarks Quaestiones Conviviviales (9.I4.2-4). Den romerske lærde Varro refererer også til kun tre muser: en som ble født fra vannets bevegelser, en annen som gjorde lyd for stryke luften, og en tredje som er legemliggjort utelukkende i den menneskelige stemme. De var Melete eller Praksis, Mneme eller Minne og Aoide eller Sang.
Den antikke forståelsen av musene var imidlertid at tredoblet deres triade, og med ni gudinner som legemliggjorde kunstartene og inspirerte skapelse med deres ynde via minne og improvisert sang og scenekunst, skriving, tradisjonell musikk og dans.
I en myte hadde kong Pierus, konge av oldtidens Makedonia, ni døtre som han ga navn etter de ni muser i den tro at deres dyktighet var like stor som de ni musene. Han således utfordret musene til tvekamp, noe som førte til at hans døtre, pieridene, ble forvandlet til plaprende skjærer for deres innbilskhet.
De er tidvis også referert til vannymfer, assosiert med vannkildene ved fjellet Helikon og i området Pieria (i den sørlige delen av greske Makedonia). Det ble sagt at den bevingede hest Pegasus berørte med sine hover bakken ved Helikon, noe som førte til at fire hellige vannkilder sprang fram, og fra disse ble musene født. Athene temmet siden hesten og ga ham til musene.
De olympiske mytene har gjort Apollon til musenes leder, Apollon Mousagetēs. Ikke bare er muse uttrykkelig benyttet i dagens ordbruk som referanse til kunstneriske inspirasjon som når man siterer sin egen personlige kunstneriske muse, og på engelsk uttrykkes de også direkte i ord og fraser som «amuse» (more, underholde). De finnes også i det internasjonale ordet museum (latinisert fra greske mouseion, et sted hvor musene ble æret), og ikke minst i ordet musikk.
I henhold til Hesiods Theogonien (700-tallet f.Kr.) var musene døtre av Zevs, den andre generasjonen konger av gudene, og avkommet til Mnemosyne, minnets gudinne. For Alkman og Mimnermos var de mer enn opphavlige, utspring fra de tidligste gudene, Uranos og Gaia. Jordmoderen er Gaia, en tidlig modergudinne, som ble dyrket ved Delfi allerede i forhistorisk tid, lenge før stedet ble dedisert til Apollon, muligens indikasjon på en overføring til en assosiasjon med ham etter denne tiden. Geografen Pausanias har nedtegnet en tradisjon av to generasjoner med muser; den første var døtre av Uranos og Gaia; den andre av Zevs og Mnemosyne. En annen, mer sjeldent slektskap er at de er døtre av Harmonia (datter av Afrodite og Ares), noe som motsier myten hvor de skal ha danset i ekteskapet til Harmonia og Kadmos. Denne senere selvmotsigelse er et eksempel på hvordan ledetråder for sann datering eller kronologi i myter kan bli bestemt av figurenes framtoning og konsepter i greske myter.
Musenes emblemer
Selv om musene, når de var samlet, utgjorde en fullstendig bilde av de emner som var tildelt de poetiske kunstartene, var assosiasjonen av den bestemt muse til en bestemt kunstform en senere oppfinnelse. Musene var ikke tildelt standardiserte inndeling av poesi slik de er nå identifisert før i sen hellenistisk tid.